Enno Lend

Enno Lend (sündinud 18. novembril 1957) on eesti majandusteadlane, 2010–2025 Tallinna Tehnikakõrgkooli rektor.

Hariduskäik
Ta lõpetas 1977. aastal Tallinna Ehitus- ja Mehaanikatehnikumi (Tallinna Tehnikakõrgkool) autotranspordi erialal ning 1982. aastal Tallinna Polütehnilise Instituudi (Tallinna Tehnikaülikool) mehaanikateaduskonna autotranspordi erialal. 1987. aastal lõpetas ta Tallinna Polütehnilise Instituudi ka mehaanikainseneri diplomiga ja 1999. aastal kaitses ta Tallinna Tehnikaülikoolis magistritöö.

2007. aastal kaitses Lend doktoriväitekirja ärikorralduse alal. Tema doktoritöö teema oli "Transpordiühenduse ja logistikasüsteemi interaktsioon (Saaremaa ja Hiiumaa näitel)" ning selle juhendaja oli Aare-Maldus Uustalu.

Töökäik
Sügisest 2010 juulini 2025 on ta Tallinna Tehnikakõrgkooli rektor. Ta andis ametivande 9. novembril 2010. 2015. aastal valiti ta tagasi teiseks ja 2020. aastal kolmandaks ametiajaks."Tallinna Tehnikakõrgkooli rektorina jätkab Enno Lend" Haridus- ja Teadusministeerium, 26. mai 2020 
Tema kolmas ametiaeg lõppes 31. juulil 2025. 

Aastatel 1992–2010 oli ta sama kooli õppeprorektor. Samuti on ta olnud õppejõud Tallinna Tehnikaülikoolis."Tallinna tehnikakõrgkooli rektoriks jääb teiseks ametiajaks Enno Lend" Postimees, 17. juuni 2015

Ühiskondlik tegevus
Enno Lend on alates 2010. aastast Rakenduskõrgkoolide Rektorite Nõukogu liige ning oli 2013−2014 selle nõukogu esimees.

Ta oli 2005−2008 Inseneride kutsenõukogu aseesimees ja 2008−2015 esimees.

2014. aastast tegutseb ta eksperdina Horisont 2020 programmikomitees.

Ta on Eesti Rooma Klubi liige.

Tunnustus
Aasta isa (1999)"Tavalisus tõi aasta isa tiitli" Eesti Päevaleht, 13. november 1999
Valgetähe IV klassi teenetemärk  (2005)Arnold Rüütel annetab ordeni nii Bushile kui Iraagis langenud sõdurile 3. veebruar 2005, Õhtuleht

Isiklikku
Tema abikaasa on muusikapedagoog Maris Lend."Kaksikutest kirikumuusikud Tiina ja Maris" Eesti Kirik, 19. detsember 2012 Neil on kuus last. Poeg Andreas Lend on tšellist.

Tema abikaasa kaksikõde on muusikapedagoog Tiina Luhamets. Tema kälimees on piiskop Joel Luhamets.

Viited

Välislingid

"Tavalisus tõi aasta isa tiitli" Eesti Päevaleht, 13. november 1999
"Enno Lend: raha eest õppivate tudengite arv on liiga suur" Eesti Päevaleht, 10. november 2010

Kategooria:Eesti majandusteadlased
Kategooria:Tallinna Tehnikaülikooli vilistlased
Kategooria:Tallinna Tehnikakõrgkooli õppejõud
Kategooria:Eesti rektorid
Kategooria:Eesti Rooma Klubi liikmed
Kategooria:Valgetähe IV klassi teenetemärgi kavalerid
Kategooria:Sündinud 1957